text: Lokale unge: Tilstår indbrud og brand
  03 august 2015 kl. 14.21
  To lokale unge tilstår de både har brudt ind og sat ild til kolonihavehus i Vejen.
  Lokalpolitiet i Vejen har anholdt og afhørt to unge mænd på 16 og 18 år, der begge tilstår at have brudt ind i flere kolonihavehuse samt at have sat ild til et kolonihave hus. Kolonihavehuset, der lå på Vamdrupvej i Vejen, brændte ned til grunden om morgenen tirsdag d. 28. juli.
  Lokalpolitiet anholdte de to gerningsmænd i fredags, der altså begge har indrømmet, at de stod bag forbrydelsen. De er siden blevet løsladt, men venter nu på et retsligt efterspil.
  To lokale på 16 og 18 år har tilstået afbrænding af kolonihavehus i #Vejen #politidk http://t.co/IdmkObxHVm
  
  